
Text rozhodnutia
Súd: Krajský súd Trnava Spisová značka: 20S/5/2016 Identifikačné číslo súdneho spisu: 2016200031 Dátum vydania rozhodnutia: 09. 03. 2016 Meno a priezvisko sudcu, VSÚ: JUDr. Róbert Foltán ECLI: ECLI:SK:KSTT:2016:2016200031.1 Uznesenie Krajský súd v Trnave v právnej veci žalobcu: Lesy Slovenskej republiky, štátny podnik, so sídlom Námestie SNP 8, 975 66 Banská Bystrica, IČO: 36 038 351, právne zastúpený: JUDr. Eva Mihóková, advokátka so sídlom ul. 1. mája 22, 953 01 Zlaté Moravce, proti žalovanému: Okresný úrad Dunajská Streda, katastrálny odbor, so sídlom Agátová 7, 929 01 Dunajská Streda, o preskúmanie zákonnosti rozhodnutia žalovaného č. V 5421/2015 zo dňa 11.11.2015, t a k t o r o z h o d o l : Súd p r i b e r á do konania v zmysle § 250 ods.1 veta druhá O.s.p. Rímskokatolícku cirkev, Bratislavskú arcidiecézu, so sídlom Špitálska 7, 814 92 Bratislava, IČO: 42 131 685. o d ô v o d n e n i e : Žalobou doručenou súdu dňa 25.01.2016, sa žalobca postupom podľa § 247 O.s.p domáhal preskúmania zákonnosti rozhodnutia žalovaného správneho orgánu č. V 5421/2015 zo dňa 11.11.2015, ktorým podľa § 31 ods. 3 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam povolil vklad vlastníckeho práva do katastra nehnuteľností k nehnuteľnostiam v katastrálnom území F.: - LV XXXX Pozemok registra E KN parc. č.233/3, orná pôda o výmere 5446 m2 - LV XXXX Pozemok registra E KN parc. č.233/13, orná pôda o výmere 4347 m2 v prospech Rímskokatolíckej cirkvi, Bratislavskej arcidiecézy, so sídlom Špitálska 7, 814 92 Bratislava, IČO: 42 131 685 v podiele1/1 na základe dohody o vydaní veci uzavretej medzi účastníkmi: Lesy Slovenskej republiky, štátny podnik, so sídlom Námestie SNP 8, 975 66 Banská Bystrica, IČO: 36 038 351 ako povinným a Rímskokatolícka cirkev, Bratislavská arcidiecéza, so sídlom Špitálska 7, 814 92 Bratislava, IČO: 42 131 685 ako oprávneným. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho rozhodnutia dotknuté. Vzhľadom na uvedené súd v súlade s citovaným zákonným ustanovením pribral Rímskokatolícku cirkev, Bratislavskú arcidiecézu, so sídlom Špitálska 7, 814 92 Bratislava, IČO: 42 131 685 do konania, nakoľko jej práva a povinnosti by mohli byť zrušením rozhodnutia žalovaného správneho orgánu dotknuté. Toto rozhodnutie senát Krajského súdu v Trnave prijal pomerom hlasov 3:0 (§3ods.9 zák.č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu odvolanie nie je prípustné (246c ods.1 O.s.p).

